Sep 27,2016
10న బ్యాంకులు పని చేస్తాయి!
న్యూఢిల్లీ: వచ్చే నెల (అక్టోబరు) మొదటి అర్ధ భాగంలో బ్యాంకులకు వరుసగా అయిదు రోజుల సెలవుల నేపథ్యంలో బ్యాంకుల పనిదినాలపై 'ఆల్‌ ఇండియా బ్యాంకింగ్‌ అసోసియేషన్‌' స్పష్టతనిచ్చింది. అక్టోబరు 10న బ్యాంకులు పనిచేస్తాయని అసోసియేషన్‌ వెల్లడించింది. అక్టోబరు 8న రెండో శనివారం, 9న ఆదివారం, 10న ఆయుధ పూజ, 11న విజయ దశమి, 12న మొహర్రం కావడంతో బ్యాంకులకు వరుసగా అయిదు రోజులు సెలవులు రానున్నాయి. ఈ నేపథ్యంలో వ్యాపార, మార్కెట్‌ వర్గాల నుంచి ఆందోళన వ్యక్తమైంది. వరుసగా మూడు రోజులకు మించి బ్యాంకులు సెలవులను పాటించకూడదనే నిబంధన నేపథ్యంలో పరిస్థితిని సమీక్షించిన అసోసియేషన్‌ అక్టోబరు 10న బ్యాంకులకు పనిదినంగా పాటించాలని నిర్ణయించింది. ఆ రోజు 'ఆయు ధపూజ' పర్వదినం అయినప్పటికీ బ్యాంకులు పని చేయనున్నట్లుగా ఆల్‌ ఇండియా బ్యాంకింగ్‌ అసోసియేషన్‌ వెల్లడించింది.
మీ స్నేహితులకు రికమెండ్ చెయ్యండి